Det kinesiske polarforskningsinstitutt

Det kinesiske polarforskningsinstitutt (kinesisk: 中国极地研究中心, pinyin: Zhōngguó Jídì Yánjiū Zhōngxīn; engelsk: Polar Research Institute of China, forkortet PRIC) er en kinesisk polarforskningsorganisasjon som ble etablert i 1989. 

 Lokasjoner og skip 
PRIC har hovedkontor i Shanghai og har totalt 124 ansatte. Utenfor Kina har PRIC fire forskningskontorer:

 forskningskontoret i Ny-Ålesund på Svalbard (åpnet 28. juli 2004)
 Zhongshan Station i Larsemannfjellene i Øst-Antarktis (åpnet februar 1989)
 Great Wall Station på King George Island i Vest-Antarktis (åpnet februar 1985)
 Kunlun Station på Dome A på Antarktisplatået (åpnet 27. januar 2009).

Isbryterne MV «Xue Long» og MV «Xue Long 2» («Snødragen») brukes også av de kinesiske ansatte i PRIC.

 Kontroverser 
I 2024 reagerte norske myndigheter overfor Kinas ambassade etter at kinesisk militærpersonell hadde stilt i uniform ved et arrangement ved PRIC-kontoret i Ny-Ålesund.

I april 2025 ble det kjent at det statlige norske selskapet Kings Bay har bedt PRIC om å fjerne to statuer av kinesiske løver fra inngangspartiet til PRICs kontor i Ny-Ålesund.

 Referanser 

 Eksterne lenker 


Kategori:Forskningsorganisasjoner
Kategori:Polarforskning
Kategori:Forskningsinstitusjoner i Folkerepublikken Kina
Kategori:Etableringer i 1989
Kategori:Artikler i Antarktis-prosjektet
Kategori:Shanghai